III ร่วมทุน 50% “เทเลพอร์ต” ขายระวางสินค้าสายการบิน-โลจิสติกส์ “แอร์เอเชีย”
III ร่วมทุน 50% "เทเลพอร์ต" ขายระวางสินค้าสายการบิน-โลจิสติกส์ "แอร์เอเชีย"
22 พ.ย. 2562

บริษัท ทริพเพิล ไอ โลจิสติกส์ จำกัด (มหาชน) หรือ III เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า มติที่ประชุมคณะกรรมการบริษัทฯครั้งที่ 10/2562 เมื่อวันที่ 22 พ.ย.2562 ซึ่งได้มีมติให้บริษัทฯเข้าซื้อหุ้นสามัญในบริษัท เทเลพอร์ต (ประเทศไทย) จำกัด (TLP-TH) โดยมีมูลค่าเงินลงทุนจำนวน 5,000,000 บาท เพื่อดำเนินธุรกิจขายระวางสินค้าสายการบิน และบริการโลจิสติกส์อื่นที่เกี่ยวข้องให้กับกลุ่มบริษัทแอร์เอเชีย
ทั้งนี้ การเข้าร่วมลงทุนดังกล่าว เป็นการเข้าลงทุนกับกลุ่มบริษัท Teleport Everywhere Pte., Ltd. ซึ่งเป็นบริษัทในกลุ่มของ AirAsia Group Berhad และไม่ได้เป็นบุคคลที่เกี่ยวโยงกันของบริษัทฯ โดยบริษัทฯจะมีสัดส่วนการถือหุ้น 50% ของทุนจดทะเบียนและชำระแล้วทั้งหมดของ TLP-TH